b'\n_START_ARTICLE_\nMothman \xe2\x80\x93 sanansaattaja\n_START_SECTION_\nElokuvan juoni\n_START_PARAGRAPH_\nOnnellinen aviopari John ja Mary Klein joutuu auto-onnettomuuteen. Sairaalassa Marylta l\xc3\xb6ydet\xc3\xa4\xc3\xa4n aivokasvain, joka mahdollisesti sai h\xc3\xa4net menett\xc3\xa4m\xc3\xa4\xc3\xa4n auton hallinnan. Mary kuitenkin kertoo s\xc3\xa4ik\xc3\xa4ht\xc3\xa4neens\xc3\xa4 valtavaa, punasilm\xc3\xa4ist\xc3\xa4 oliota, joka ajoi suoraan autoa kohti mutta v\xc3\xa4isti viime hetkell\xc3\xa4. Maryn kuoleman j\xc3\xa4lkeen John saa tiet\xc3\xa4\xc3\xa4, ett\xc3\xa4 ennen kuolemaansa Mary oli tehnyt lukuisia piirustuksia t\xc3\xa4st\xc3\xa4 mustasta, punasilm\xc3\xa4isest\xc3\xa4 ja isosiipisest\xc3\xa4 hahmosta. Niist\xc3\xa4 tulee Johnille pakkomielle ja muutaman vuoden kuluttua h\xc3\xa4n joutuu keskelle selitt\xc3\xa4m\xc3\xa4tt\xc3\xb6mi\xc3\xa4 ja yliluonnollisia tapahtumia.'